**Ansøgning om fritagelse for aflæggelse af obligatorisk prøve**

|  |
| --- |
| Efter Bekendtgørelse om folkeskolens prøver §§ 35-41 kan en elev fritages for at aflægge folkeskolens obligatoriske prøve eller delprøve. Prøvefritagelsen sker efter samråd med forældrene.  Fritagelse for prøve kan fx ske for følgende typer af elever:   1. Elever med multiple funktionsnedsættelser uden verbalt sprog 2. Elever med svære generelle indlæringsvanskeligheder 3. Elever, der ankommer til Danmark efter det fyldte 14. år, og som ikke taler eller forstår dansk i et omfang, så deltagelse giver mening |

|  |  |
| --- | --- |
| Skolens navn |  |
| Elevens navn |  |
| Elevens cpr. |  |
| Elevens klassetrin |  |
| Fag, der ønskes fritagelse for |  |

Sæt kryds

|  |  |  |
| --- | --- | --- |
|  |  | Der er foretaget pædagogisk-psykologisk vurdering |

|  |  |
| --- | --- |
| Dato: |  |
| Underskrift |  |

Afklaringsbetingelser (udfyldes af prøveafviklende skole):

Sæt kryds

|  |  |  |
| --- | --- | --- |
|  |  | Andre muligheder for prøveaflæggelse har været til overvejelse |
|  |  | Elevens udbytte af undervisningen vil blive evalueret på anden vis |
|  |  | Skolens leder registrerer go opbevarer oplysningerne om fritagelse for prøveaflæggelse på elevniveau |
|  |  | Eleven er fritaget for faget |

Forældres samtykke

|  |  |
| --- | --- |
| Dato: |  |
| Underskrift: |  |

Skoleleders godkendelse (prøveafviklende skole)

|  |  |
| --- | --- |
| Dato: |  |
| Underskrift: |  |

|  |
| --- |
| *Fritagelse for aflæggelse af folkeskolens prøver*  **§ 35.** Skolens leder fritager en elev fra prøven, hvis eleven på grund af betydelig funktionsnedsættelse ikke, selv ikke på særlige vilkår, kan aflægge prøven. Fritagelse kan omfatte en eller flere prøver eller delprøver.  **§ 36.** Antager klasselæreren i samråd med det øvrige personale, der underviser eleven, at prøveaflæggelse for en elev ikke vil være mulig, orienterer klasselæreren eleven og dennes forældre om muligheden for fritagelse for prøveaflæggelse i en eller flere prøver eller delprøver, herunder konsekvenser i forhold til bestå-kravet ved folkeskolens afgangseksamen. Der skal i en sådan orientering indgå et forslag til, hvordan elevens udbytte af undervisningen kan evalueres på anden vis.  *Stk. 2.* Indstilling om fritagelse for prøveaflæggelse afgives af klasselæreren til skolens leder.  *Stk. 3.* Skolens leder træffer på baggrund af indstillingen fra klasselæreren og efter samråd med elevens forældre og lærere i de berørte fag afgørelse om fritagelse for prøveaflæggelse. Elevens synspunkter skal tillægges passende vægt under hensyntagen til elevens alder og modenhed.  *Stk. 4.* Afgørelse efter stk. 1 træffes på baggrund af en pædagogisk-psykologisk vurdering om, at eleven på grund af sine vanskeligheder ikke kan aflægge prøven, herunder aflægge prøven på særlige vilkår. Andre sagkyndige kan inddrages.  *Stk. 5.* Inddragelse af pædagogisk-psykologisk rådgivning kan undlades, hvis skolens leder vurderer, at det ikke er nødvendigt, og hvis forældrene er enige heri.  *Stk. 6.* Skolens leder skal sikre, at forældrene orienteres om, at de til enhver tid kan anmode om, at pædagogisk-psykologisk rådgivning inddrages.  **§ 37.** Afgørelse om fritagelse for aflæggelse af prøve skal ledsages af en beslutning om, hvordan elevens udbytte af undervisningen kan evalueres på anden vis. Evalueringen, der skal træde i stedet for prøven, skal finde sted i samme prøvetermin. Er en elev fritaget for prøveaflæggelse i et fag, der ikke bliver udtrukket til prøve, skal der ikke ske en evaluering af elevens udbytte af undervisningen i dette fag.  *Stk. 2.* En afgørelse om fritagelse for prøveaflæggelse skal være truffet inden den 1. december forud for prøveterminen maj-juni og inden den 1. oktober forud for prøveterminen december-januar. Såfremt det ikke er muligt at træffe afgørelse om fritagelse for prøveaflæggelse inden den 1. december eller den 1. oktober, skal afgørelsen træffes snarest muligt herefter.  **§ 38.** Skolens leder kan beslutte, at en elev, som ankommer til Danmark sent i skoleforløbet, fritages for at aflægge prøve i et eller flere fag, hvis det vurderes, at prøveaflæggelse ikke anses for hensigtsmæssigt på grund af elevens utilstrækkelige danskkundskaber.  *Stk. 2.* Beslutningen om fritagelse efter stk. 1 forudsætter, at der forinden er taget stilling til, om eleven vil kunne aflægge prøve på særlige vilkår, jf. §§ 29-34.  *Stk. 3.* §§ 36 og 37 finder tilsvarende anvendelse ved prøvefritagelse som følge af utilstrækkelige danskkundskaber.  **§ 39.** Elever i en kommunal ungdomsskoles heltidsundervisning, hvor der afholdes folkeskolens 8. og 9.-klasseprøver, kan fritages for at aflægge én eller flere af folkeskolens obligatoriske prøver, når prøvedeltagelse ikke er mulig, fordi eleven  1) på grund af omfattende personlige eller sociale vanskeligheder ikke har modtaget alderssvarende undervisning i længere perioder, eller  2) har modtaget eller deltaget i ungdomsskolens heltidsundervisning i en så kort periode, at det ikke har været muligt at bringe elevens faglige udvikling op på et alderssvarende niveau.  *Stk. 2.* Det er en forudsætning for fritagelse efter stk. 1, at det trods omfattende indsats og særligt tilrettelagt undervisning ikke har været muligt i ungdomsskolens heltidsundervisning at bringe elevens faglige udvikling op på et alderssvarende niveau.  *Stk. 3.* Afgørelse om fritagelse for prøveaflæggelse træffes af ungdomsskolens leder efter samråd med eleven og dennes forældre. Elevens synspunkter skal tillægges passende vægt under hensyntagen til elevens alder og modenhed.  *Stk. 4.* Beslutningen om fritagelse efter stk. 1 forudsætter, at der forinden er taget stilling til, om eleven vil kunne aflægge prøve på særlige vilkår, jf. §§ 29-34.  *Stk. 5.* §§ 36 og 37 finder tilsvarende anvendelse for prøvefritagelse i ungdomsskolens heltidsundervisning.  **§ 40.** For hver prøve, der er givet fritagelse for, udarbejder skolens leder en kort redegørelse for, på hvilket grundlag elevens udbytte af undervisningen er evalueret.  *Stk. 2.* I redegørelsen indgår en beskrivelse af elevens standpunkt i det fag eller dele af fag, der er givet fritagelse for, en beskrivelse af evalueringsformen samt resultaterne af denne evaluering.  **§ 41.** Skolens leder registrerer og opbevarer oplysninger om fritagelse for prøveaflæggelse. Registrering sker på elevniveau med oplysning om årsagen til fritagelse, fra hvilke fag der er sket fritagelse, og hvordan elevens udbytte af undervisningen i stedet skal evalueres. |